Techninė specifikacija


[bookmark: _Hlk92114953]ASBESTO TURINČIŲ ATLIEKŲ SURINKIMO IŠ ŠIAULIŲ RAJONO SAVIVALDYBĖS GYVENTOJŲ, IŠVEŽIMO IR ŠALINIMO PASLAUGOS

TECHNINĖ SPECIFIKACIJA


1. Sąvokos ir sutrumpinimai: 
1.1 Užsakovas – Šiaulių rajono savivaldybės administracija.
1.2 Vykdytojas – ūkio subjektas, juridinis ar fizinis asmuo, su kuriuo Užsakovas sudaro Sutartį.
1.3 Sutartis – sudaroma tarp Užsakovo ir Vykdytojo dėl Pirkimo objekto.
1.4 Pirkimo objektas – Namų ūkiuose susidariusių asbesto turinčių atliekų (toliau – Atliekos) surinkimo iš Šiaulių  rajono savivaldybės teritorijos gyventojų, saugaus transportavimo į Šiaulių regiono nepavojingų atliekų sąvartyną ir pašalinimo jame paslaugos (toliau – Paslaugos).

2. Paslaugų apimtys ir aprašymas: 
2.1.  Preliminarūs Paslaugos kiekiai:

	Eil. Nr. 
	Paslaugos aprašymas
	Mato vnt.
	Preliminarus maksimalus kiekis

	1
	Asbesto turinčių atliekų surinkimas ir vežimas iki jų šalinimo vietos (17.06.05)
	t
	455

	2
	Asbesto turinčių atliekų šalinimas regioniniame atliekų sąvartyne
	t
	455



2.2. Užsakovas neįsipareigoja nupirkti viso nurodyto preliminaraus maksimalaus kiekio. Lentelėje nurodyti kiekiai yra maksimalus sutarties laikotarpiui įskaičiuojant visus galimus sutarties pratęsimus ir nelaikomi faktiniais. Paslaugos bus perkamos pagal poreikį. Faktiškai atliktų paslaugų kiekis negalės viršyti nurodyto preliminaraus maksimalaus Paslaugų kiekio ribos.
2.3. Vykdytojas už surinktų iš gyventojų Atliekų šalinimą Šiaulių regiono nepavojingų atliekų sąvartyne sumoka pagal sąvartyne galiojančius (patvirtintus) asbesto turinčių atliekų priėmimo ir apdorojimo įkainius (gyventojams). 
2.4.  Paslaugas sudaro:
2.4.1.  Informacijos apie teikiamas Paslaugas viešinimas detalizuojant, kokia bus Atliekų surinkimo tvarka, kaip turi būti tinkamai paruošiamos atliekos, kokia žala kyla netinkamai tvarkant atliekas ir kita aktuali informacija.
2.4.2.  Gyventojų (toliau – Atliekų turėtojai) prašymų išvežti atliekas priėmimas, registravimas ir kontaktavimas su prašymus pateikusiais dėl Atliekų išvežimo. Atliekų turėtojams, turi būti sudaryta galimybė pateikti užsakymą naudojantis telefonu ir internetu (pavyzdžiui, el. paštu, internetine registracijos sistema ar kt.). 
2.4.3. Atliekų iš Atliekų turėtojų surinkimas apvažiavimo būdu.
2.4.4. Atliekų saugus transportavimas į Šiaulių regiono nepavojingų atliekų sąvartyną (Jurgėliškių k., Šiaulių k. sen.,  Šiaulių r. sav.) (toliau – Sąvartynas).
2.4.5. Atliekų saugus pridavimas pašalinimui Sąvartyne.
2.4.6. Duomenų teikimas apie užregistruotus ir aptarnautus namų ūkius bei surinktus ir pašalintus Atliekų kiekius Sąvartyne (priedas).

3. Paslaugų teikimo tvarka:
3.1.  Sutartyje Vykdytojo paskirtas atsakingas asmuo bendradarbiauja su Sutartyje Užsakovo paskirtu atsakingu asmeniu dėl Pirkimo objekto ir kitų klausimų, susijusių Paslaugų teikimu. Apie keičiamus atsakingus asmenis raštiškai viena Šalis praneša kitai nedelsiant. 
3.2. Vykdytojas ir Užsakovas informuoja Šiaulių rajono savivaldybės fizinius asmenis (gyventojus) apie teikiamas Paslaugas. 
3.3. Vykdytojas įsipareigoja kas 2 mėnesius skelbti informaciją apie teikiamas Paslaugas savo internetinėje svetainėje. 
3.4.  Užsakovas įsipareigoja apie teikiamas Paslaugas skelbti informaciją Šiaulių rajono savivaldybės internetinėje svetainėje ir kitomis turimomis informavimo priemonėmis.
3.5. Informacijoje nurodomi Vykdytojo kontaktiniai duomenys, kuriais galima susisiekti dėl Atliekų išvežimo.
3.6. Pagal Atliekų turėtojų prašymus Vykdytojas sudaro namų ūkių, kuriose yra susikaupusių asbesto atliekų, sąrašą (Techninės specifikacijos 1 priedas).
3.7. Atliekos iš Atliekų turėtojo turi būti išvežtos ne vėliau kaip per 30 kalendorinių dienų nuo gauto prašymo dienos. Jei užsakoma mažiau kaip 1 tona, atliekų išvežimo terminas, suderinus su gyventoju, gali būti pratęstas ne ilgiau kaip 15 dienų.
[bookmark: _Hlk101883467]3.8.  Vykdytojas susisiekia su Atliekų turėtojais ir suderina Atliekų surinkimo datą (grafiką).
3.9.   Paimdamas Atliekas iš Atliekų turėtojų Vykdytojas užpildo atliekų priėmimo perdavimo aktą, kuris yra pasirašomas tarp Vykdytojo ir Atliekų turėtojo (akte nurodoma: akto data ir numeris, fizinio asmens, vardas ir pavardė; namų ūkio, kuriame susidarė asbesto atliekos, adresas; paimtų atliekų svoris (preliminarus)).
3.10. Preliminarus Atliekų kiekis nustatomas vadovaujantis Lietuvos Respublikos aplinkos ministro 2017 m. gruodžio 22 d. įsakymu Nr. D1-1040 patvirtinto Duomenų apie asbesto turinčių gaminių kiekį teikimo tvarkos aprašo 5 punktu.
3.11. Atliekos privalo būti tinkamai supakuotos: atliekos turi būti sudėtos ant padėklų (palečių) ne aukštesnėmis nei 1 metro krūvomis ir apsuktos plastikine pakavimo plėvele, smulkios atliekos turi būti supakuotos į sandarią plastikinę tarą, pvz., didmaišius, kurie taip pat turi būti padėti ant padėklų ir apsukti pakavimo plėvele.
3.12.  Atliekų pakuotė yra neatskiriama atliekos dalis ir ja rūpinasi patys gyventojai.
3.13. Vykdytojas Atliekas privalo surinkti, pasikrauti ir transportuoti taip, kad jos nekeltų pavojaus visuomenės sveikatai ir aplinkai ir pagal Sąvartyno taikomus reikalavimus Atliekų šalinimui.

4. Reikalavimai Paslaugų teikėjui:
	4.1. Renkant ir vežant Atliekas Paslaugos teikėjas turi vadovautis Atliekų tvarkymo taisyklėmis, patvirtintomis Lietuvos Respublikos aplinkos ministro 1999 m. liepos 14 d. įsakymu Nr. 217 „Dėl Atliekų tvarkymo taisyklių patvirtinimo“; Pavojingų atliekų tvarkymo licencijavimo taisyklėmis, patvirtintomis Lietuvos Respublikos aplinkos ministro 2003 m. gruodžio 19 d. įsakymu Nr. 684 „Dėl pavojingų atliekų tvarkymo licencijavimo taisyklių patvirtinimo; Duomenų apie asbesto turinčių gaminių kiekį teikimo tvarkos aprašą, patvirtinta  Lietuvos Respublikos aplinkos ministro 2017 m. gruodžio 22 d. įsakymu Nr. D1-1040 „Dėl duomenų apie asbesto turinčių gaminių kiekį teikimo tvarkos aprašo patvirtinimo“ ir kitais aktualiais teisės aktais, reglamentuojančiais pavojingų atliekų tvarkymą.
4.2. Atliekų surinkimą gali atlikti tik pavojingų atliekų tvarkymo licencijas turintis atliekų vežėjai, o šalinimą – leidimus šių atliekų šalinimui turintys atliekų tvarkytojai.
   4.3. Vykdytojas Atliekas į šalinimo įrenginius (sąvartynus) pristato paruoštas taip kaip numatyta atliekų tvarkytojo (šalinimo įrenginių, sąvartynų) dokumentuose (reglamentuose).
	   4.4. Paslaugų teikėjas privalo turimus Atliekų turėtojų duomenis naudoti vadovaujantis Lietuvos Respublikos asmens duomenų teisinės apsaugos įstatymo ir  Europos Parlamento ir Tarybos reglamento (ES) 2016/679 2016 m. balandžio 27 d. dėl fizinių asmenų apsaugos tvarkant asmens duomenis reikalavimais ir neatskleisti jų tretiesiems asmenims. 
	4.5. Paslaugos teikėjas surinktų ir perduotų sutvarkymui atliekų kiekius apskaito ir deklaruoja teisės aktų nustatyta tvarka. Pristatytų į regioninį atliekų sąvartyną Asbesto atliekų apskaita vykdoma Vieningoje gaminių, pakuočių ir atliekų apskaitos informacinėje sistemoje (GPAIS).
	4.6. Paslaugos teikėjas padaręs materialinę žalą teikdamas paslaugas, atlygina asmenims savo lėšomis. 
	4.7. Į pasiūlymo kainą turi būti įtrauktos išlaidos, būtinos pilnos apimties Paslaugos teikimui.
4.8. Paslaugos teikimo terminas nuo sutarties įsigaliojimo iki 2025 m. lapkričio 1 d. Paslaugų teikimo terminas gali būti pratęstas 1 mėnesiui.
4.9. Vykdytojas pateikia darbų perdavimo – priėmimo aktą Užsakovui apie surinktą ir priduotą galutiniam tvarkytojui Asbesto atliekų kiekį su tai pagrindžiančiais dokumentais (Atliekų turėtojų sąrašą (Techninės specifikacijos 1 priedas), paėmimo iš gyventojo ir pridavimo galutiniam tvarkytojui pažymos (aktai)).
4.10.  Už paslaugą Užsakovas moka gavęs sąskaitą faktūrą iš Vykdytojo. Sąskaita – faktūra išrašoma Užsakovui patvirtinus darbų perdavimo – priėmimo aktą.

